**Geniul din Botoșani a uimit la concursurile internaționale**

Că la Colegiul Național Mihai Eminescu sunt copii de excepție, copii care fac cinste nu doar instituției de învățământ ci și județului o știe toată lumea. Chiar și cei care nu vor să recunoască acest lucru. Iar printre acești copii deosebiți se evidențiază unul care a uimit la toate concursurile naționale și internaționale la care a participat.**Ștefan Bălăucă, un copil normal, un elev de la Colegiul Național Mihai Eminescu.** Ștefan este însă un copil de excepție. Un copil cu calități deosebite, pasionat de științele reale. Matematica, fizica și chimia nu mai reprezintă demult necunoscute pentru el.

Elevul cu o minte sclipitoare nu a adus unității în care învață doar faimă și laude ci și câștiguri materiale. Peste 8300 de lei a primit Colegiul Mihai Eminescu, datorită rezultatelor obținute de Ștefan Bălăucă.

**Numele lui Ștefan Bălăucă, alături de alte numele altor copii excepționali de la Colegiul Național Mihai Eminescu este scris cu litere de aur într-o carte semnată chiar de directorul unității de învățământ. Cartea a fost editată și tipărită nu cu bani din sponsorizări ci cu banii din buzunarul propriu al Cristinei Chiriac.**